Psykoanalyytikot pyrkivät vuosikymmeniä muuttamaan homoja heteroiksi, ja nyt psykologi Gustaf Molander vaatii julkista anteeksipyyntöä

Psykoanalyytikoiden mielestä julkisella anteeksipyynnöllä voisi olla negatiivisia seurauksia.

Psykoanalyytikoiden yhdistys pyysi kesällä Yhdysvalloissa julkisesti anteeksi sitä, että se luokitteli aikanaan homoseksuaalisuuden taudiksi ja pahensi siten ihmisryhmän kokemaa syrjintää ja traumoja. Suomalainen erikoislääkäri, psykologi ja hoitotyön etiikkaa tutkinut dosentti Gustaf Molander päätti pyytää Suomen psykoanalyytikoiden yhdistystä toimimaan samoin.